stanford-oval/wikipedia huggingface dataset:
การถ่ายภาพรังสีส่วนตัดอาศัยคอมพิวเตอร์แบบความละเอียดสูง
แหล่งข้อมูลอื่น

High-Resolution Computed Tomography in Interstitial Lung Disease
Hi-res chest CT diagnostic algorithm
Understanding High-Resolution Computed Tomography
การนัดหยุดงานทั่วไป

การนัดหยุดงานทั่วไป (อังกฤษ: general strike) เป็นการนัดหยุดงานโดยมวลชนที่จำเป็น (critical mass) ของกำลังแรงงานในนคร ภูมิภาค หรือประเทศ ขณะที่การนัดหยุดงานทั่วไปมีขึ้นเพื่อจุดประสงค์ทางการเมือง ทางเศรษฐกิจหรือทั้งคู่ การนัดหยุดงานทั่วไปมีแนวโน้มได้รับแรงผลักดันจากความเห็นพ้องต้องกันในอุดมการณ์หรือชนชั้นของผู้เข้าร่วม นอกจากนี้ การนัดหยุดงานทั่วไปยังมีลักษณะของการมีส่วนร่วมของกรรมกรในกลุ่มคนที่ทำงาน และมีแนวโน้มข้องเกี่ยวกับทั้งชุมชน การนัดหยุดงานทั่วไปได้รับความนิยมเพิ่มขึ้นและลดลงตั้งแต่กลางคริสต์ศตวรรษที่ 19 และเป็นลักษณะของการนัดหยุดงานครั้งสำคัญในประวัติศาสตร์หลายครั้ง
การทวีกำลังแรงขึ้นอย่างรวดเร็ว

ภาพถ่ายดาวเทียมช่วงคลื่นอินฟราเรดวนซ้ำของ พายุไต้ฝุ่นมาเรีย ในขณะที่ตัวพายุมีการทวีกำลังแรงขึ้นอย่างรวดเร็ว
การทวีกำลังแรงขึ้นอย่างรวดเร็ว (อังกฤษ: Rapid intensification) เป็นภาวะทางอุตุนิยมวิทยาที่เกิดขึ้นเมื่อพายุหมุนเขตร้อนได้ทวีกำลังแรงขึ้นอย่างรวดเร็วภายในช่วงระยะเวลาสั้น ๆ โดยศูนย์เฮอริเคนแห่งชาติสหรัฐ นิยามการทวีกำลังแรงขึ้นอย่างรวดเร็วนี้ว่า เป็นการเพิ่มขึ้นของความเร็วลมสูงสุดต่อเนื่องของพายุหมุนเขตร้อน ที่เพิ่มขึ้นอย่างน้อย 30 นอต (55 กม./ชม. หรือ 35 ไมล์/ชม.) ภายในช่วงเวลา 24 ชั่วโมง
เงื่อนไขที่จำเป็น > ภายนอก

ในการที่จะมีการทวีกำลังแรงขึ้นอย่างรวดเร็วเกิดขึ้นได้นั้น จำเป็นต้องมีเงื่อนไขหลายเงื่อนไขเกิดขึ้นพร้อมกัน ประการแรกคือ อุณหภูมิพื้นผิวน้ำทะเล จะต้องอบอุ่นอย่างสุดขีด (ประมาณหรือมากกว่า 30 องศาเซลเซียส หรือ 86 องศาฟาเรนไฮน์) และน้ำที่มีอุณหภูมินี้จะต้องมีช่วงความลึกอย่างเพียงพอ ดังนั้นคลื่นจึงจะไม่หมุนวนพาเอาน้ำที่เย็นกว่าด้านล่างขึ้นมาที่พื้นผิว ประการที่สองคือ ลมเฉือน จะต้องมีความรุนแรงต่ำ ซึ่งเมื่อลมเฉือนมีความรุนแรงสูง การพาความร้อนและการไหลเวียนของพายุหมุนเขตร้อนจะถูกทำให้กระจายออกไปได้ ประการสุดท้ายคือ อากาศแห้ง อากาศแห้งนั้นสามารถจำกัดการทวีกำลังของพายุหมุนเขตร้อนได้
เงื่อนไขที่จำเป็น > ภายใน

ตามปกติแล้ว แอนไทไซโคลนในบรรยากาศชั้นบนของโทรโพสเฟียร์เหนือพายุจะต้องมีพฤติกรรมที่ดีด้วย คือ เมื่อความกดอากาศต่ำอย่างสุดขีดที่พื้นผิวพัฒนาขึ้น อากาศจะต้องลอยสูงขึ้นอย่างรวดเร็วภายในกำแพงตาของพายุ และแอนไทไซโคลนที่อยู่ที่บรรยากาศชั้นบน จะต้องช่วยให้ช่องของอากาศนี้พัดอากาศออกจากพายุหมุนได้อย่างมีประสิทธิภาพ ส่วนหอคอยความร้อน (Hot towers) ก็มีส่วนเกี่ยวข้องกับการทวีกำลังแรงขึ้นอย่างรวดเร็วของพายุหมุนเขตร้อนด้วยเช่นกัน แม้ว่าจะมีการวินิจฉัยแล้วว่าเป็นความสามารถที่แตกต่างกันของแต่ละแอ่งพายุ
การตั้งชื่อและคำจำกัดความในอดีต

ศูนย์เฮอร์ริเคนแห่งชาติสหรัฐเคยเรียกการทวีกำลังแรงขึ้นอย่างรวดเร็วนี้ว่า rapid deepening หรือ การแรงขึ้นอย่างรวดเร็ว ของพายุหมุนเขตร้อน โดยนิยามว่า เป็นการลดลงของความกดอากาศที่ศูนย์กลาง 42 มิลลิบาร์ (1.240 นิ้วปรอท) ในช่วงระยะเวลา 24 ชั่วโมง อย่างไรก็ตาม ได้มีการเปลี่ยนคำนิยามใหม่ คือ เป็นการเพิ่มขึ้นของความเร็วลมสูงสุดต่อเนื่องของพายุหมุนเขร้อน ที่เพิ่มขึ้นอย่างน้อย 30 นอต (55 กม./ชม. หรือ 35 ไมล์/ชม.) ภายในช่วงเวลา 24 ชั่วโมง
ดูเพิ่ม

สถานีย่อยพายุหมุนเขตร้อน
พายุหมุนเขตร้อน
การกำเนิดพายุหมุนแบบระเบิด
พายุหมุนเขตร้อนรูปวงแหวน
การตั้งชื่อระบบไบเออร์

คำอธิบายการตั้งชื่อระบบไบเออร์ในหนังสืออูราโนเมเทรียฉบับอุล์ม ตีพิมพ์ปี 1697
การตั้งชื่อระบบไบเออร์ (อังกฤษ: Bayer designation) เป็นระบบการตั้งชื่อสำหรับดาวฤกษ์ ที่เผยแพร่ในปี ค.ศ. 1603 โดยโยฮัน ไบเออร์ นักกฎหมายชาวเยอรมัน ในแผนภูมิดาว อูราโนเมเทรีย ของเขา และยังรวมถึงรายชื่อดาวฤกษ์เพิ่มเติมบางส่วนที่ถูกเพิ่มและแก้ไขในภายหลังโดยนักดาราศาสตร์ คนอื่น ๆ ในยุคต่อมาด้วย
ไบเออร์ได้ตั้งชื่อดาวฤกษ์โดยใช้ชุดตัวอักษรกรีก α, β, γ, ......, ω ตามลำดับโชติมาตรของดาวในโดยแยกเป็นแต่ละกลุ่มดาว แล้วต่อท้ายด้วยชื่อกลุ่มดาวนั้น ๆ เช่นดาวที่สว่างที่สุดในกลุ่มดาวคนครึ่งม้า จะได้ชื่อเป็น α คนครึ่งม้า ซึ่งเวลาเขียนชื่อระบบนี้ในภาษาอังกฤษอาจมีการเขียนแทนได้หลายแบบดังนี้
α Centauri
alpha Centauri
α Cen
alpha Cen
alp Cen
อักษรที่ใช้

การตั้งชื่อระบบไบเออร์นอกจากจะใช้อักษรกรีก 24 ตัวแล้วก็ยังใช้ตัวอักษรที่ไม่ใช่อักษรกรีกด้วย โดยไล่ตามลำดับดังต่อไปนี้:
α, β, γ, ……, ω
A
b, c, ……, z
B, C, ……, Q
อย่างไรก็ตาม ทุกวันนี้ชื่อในระบบไบเออร์สำหรับอักษรละตินตั้งแต่ A เป็นต้นไปแทบไม่ได้ถูกใช้งาน
เหตุผลที่ไบเออร์ไม่ใช้ตัวพิมพ์เล็ก a นั้นไม่เป็นที่ทราบชัดเจน แต่คิดว่าเพื่อป้องกันความสับสนกับดาว α อักษรที่ถูกใช้โดยไบเออร์เองคือจนถึง z เท่านั้น ส่วนตัวพิมพ์ใหญ่ตั้งแต่ B เป็นต้นมาคือตัวอักษรที่ตั้งเพิ่มเติมโดยนักดาราศาสตร์คนอื่น ๆ ในยุคหลัง นักดาราศาสตร์คนอื่น ๆ ใช้ตัวพิมพ์เล็ก a และตัวพิมพ์ใหญ่ตั้งแต่ R เป็นต้นไปด้วย เพียงแต่ตัวพิมพ์ใหญ่ตั้งแต่ R จะใช้สำหรับเป็นชื่อของดาวแปรแสง แต่ในปัจจุบันไม่ถือว่านี่เป็นระบบไบเออร์
การเรียงลำดับ

ในสมัยของไบเออร์ การสังเกตการณ์วัตถุท้องฟ้านั้นทำได้แค่การสังเกตด้วยสายตาเท่านั้น ดังนั้นจึงไม่สามารถวัดความสว่างของดาวฤกษ์อย่างแม่นยำได้ และไม่มีธรรมเนียมในการแสดงอันดับความสว่างของดาวเป็นจุดทศนิยม ดังนั้นอันดับวามสว่างของดาวที่ใช้ในระบบไบเออร์จึงไม่ใช่ค่าโชติมาตรแบบสมัยใหม่ที่ใช้ค่าเป็นจำนวนจริงได้ตามที่ต้องการ แต่เป็นการจัดอันดับแบบดั้งเดิมที่แสดงด้วยเลขจำนวนเต็ม ตั้งแต่ 1 ถึง 6
ด้วยเหตุผลนี้ ดาวฤกษ์สว่างอันดับ 1 (สว่างกว่าโชติมาตร 1.5) มักจะถูกกำหนดให้ใช้อักษรลำดับต้นกว่าดาวฤกษ์อันดับ 2 (โชติมาตร 1.5 - 2.5) แต่ในระหว่างดาวฤกษ์อันดับ 1 (หรือ 2) ด้วยกันเองนั้นมักจะไม่ได้เรียงความสว่างตามลำดับจริง ๆ
ในอันดับความสว่างเดียวกันมักจะเรียงตามลำดับตำแหน่ง เช่นถ้าเป็นในกรณีของกลุ่มดาวที่เป็นบุคคลหรือสัตว์มักจะเรียงลำดับจากส่วนศรีษะก่อน แต่ก็ไม่ได้มีกฎที่ตายตัว เช่นในกลุ่มดาวพิณ และกลุ่มดาวคนยิงธนู การเรียงลำดับดูเหมือนจะสุ่มมั่วซั่ว ไม่มีใครทราบหลักการเรียงที่แน่ชัด
ดาวฤกษ์ในกลุ่มดาวจระเข้ทั้งหมดถูกพิจารณาว่าเป็นดาวที่มีโชติมาตรอันดับ 2 ในเวลานั้น และเรียงเลขตามลำดับตำแหน่งจากปลายหัวของหมีใหญ่ (ด้านถ้วยของกระบวย) อย่างไรก็ตาม ในปัจจุบันเป็นที่ทราบกันแล้วว่าที่จริงดาว δ ถือเป็นดาวฤกษ์อันดับ 3 ที่มีโชติมาตร 3.32
ดาวไถ 3 ดวงที่เป็นเข็มขัดในกลุ่มดาวนายพรานถูกระบุว่าเป็นดาวฤกษ์อันดับ 2 ทั้งหมด และเรียงเลขตามลำดับจากขอบด้านศรีษะของนายพราน (δ → ε → ζ)
ระหว่างดาวคาสตอร์ (โชติมาตร 1.59) กับดาวพอลลุกซ์ (โชติมาตร 1.15) ในกลุ่มดาวคนคู่ ดาวคาสตอร์ถูกจัดเป็นดาว α แม้ว่าจริง ๆ ดาวพอลลุกซ์จะสว่างกว่าเล็กน้อยก็ตาม
ในกลุ่มดาวมังกร ดาว α ซึ่งในอดีตเคยเป็นดาวเหนือนั้นเป็นดาวฤกษ์อันดับ 4 ที่มีโชติมาตร 3.68 ในขณะที่ดาวฤกษ์ที่สว่างที่สุดคือดาว γ เป็นดาวฤกษ์อันดับ 2 ที่มีโชติมาตร 2.23
การเรียงลำดับ > ดาว α สว่างที่สุดหรือไม่

หากมีดาวฤกษ์ที่มีโชติมาตรอันดับเท่ากันกับดาว α แล้ว ดาว α ก็ไม่จำเป็นต้องเป็นดาวที่สว่างที่สุดเสมอไป
ในบรรดากลุ่มดาวทั้ง 88 กลุ่มนั้น
กลุ่มดาวที่ดาว α สว่างที่สุดมี 58 กลุ่ม
กลุ่มดาวที่ดาวα ไม่ได้สว่างที่สุดมี 26 กลุ่ม (รวมถึงกรณีที่ความสว่างเปลี่ยนไปเนื่องจากดาว α เป็นดาวแปรแสง)
กลุ่มดาวที่ไม่มีดาว α เลยมี 4 กลุ่ม ได้แก่ กลุ่มดาวสิงโตเล็ก, กลุ่มดาวไม้ฉาก, กลุ่มดาวท้ายเรือ และ กลุ่มดาวใบเรือ
การปรับเปลี่ยนกลุ่มดาว

กลุ่มดาวหลายกลุ่มได้ถูกสร้างขึ้นหลังจากสมัยของไบเออร์ และได้รับชื่อในระบบไบเออร์ใหม่
นีกอลา หลุยส์ เดอ ลากาย นักดาราศาสตร์ ชาวฝรั่งเศสในศตวรรษที่ 18 ได้กำหนดการแบ่งกลุ่มดาวเรืออาร์โกใหม่และกำหนดชื่อในระบบไบเออร์ใหม่โดยอิสระ ในปี 1922 เมื่อสหพันธ์ดาราศาสตร์สากลแบ่งกลุ่มดาวเรืออาร์โกออกเป็น 3 กลุ่ม ได้แก่ กลุ่มดาวท้ายเรือ กลุ่มดาวใบเรือ และ กลุ่มดาวกระดูกงูเรือ ชื่อในระบบไบเออร์เดิมได้ถูกโอนไปยังกลุ่มดาวใหม่ 3 กลุ่มนี้ โดยใช้ตัวอักษรนำหน้าเดิมทั้งอย่างนั้น มีเพียงชื่อของกลุ่มดาวเท่านั้นที่เปลี่ยนไป ตัวอย่างเช่น α และ β เรืออาร์โก กลายเป็น α และ β กระดูกงูเรือ และ γ เรืออาร์โก กลายเป็น γ ใบเรือ ดังนั้น ชื่อในระบบไบเออร์ของกลุ่มดาวทั้งสามนี้จึงเต็มไปด้วยอักษรที่ขาดแหว่งไป เช่น ไม่มีดาว α และ β ในกลุ่มดาวใบเรือ และไม่มีดาวตั้งแต่ α ถึง ε ในกลุ่มดาวท้ายเรือ
ในสมัยของไบเออร์ ขอบเขตระหว่างกลุ่มดาวยังไม่ได้ถูกกำหนดไว้อย่างชัดเจน และดาวบางดวงที่อยู่ใกล้ขอบเขตได้ถูกกำหนดชื่อในระบบไบเออร์ในกลุ่มดาวทั้งสอง แต่หลังจากที่สหพันธ์ดาราศาสตร์สากลได้กำหนดกลุ่มดาว 88 กลุ่มในปี 1922 แล้ว และในปี 1928 เมื่อเออแฌน เดลปอร์ตได้ทำการกำหนดขอบเขตของกลุ่มดาวอย่างเคร่งครัดขึ้นมา ดาวเหล่านั้นก็ได้ถูกจัดให้อยู่แค่ในกลุ่มดาวกลุ่มหนึ่งด้วย ในตอนนั้นชื่อในระบบไบเออร์ที่ซ้ำซ้อนกันได้ถูกยกเลิก ดังเช่นในตารางด้านล่าง
| ชื่อที่ใช้อยู่ถึงปัจจุบัน | ชื่อที่เลิกใช้แล้ว |
| --- | --- |
α Andromedae: δ Pegasi
51 Andromedae: υ Persei
β Tauri: γ Aurigae
G Scorpii: γ Telescopii
H Scorpii: β Normae
N Scorpii: α Normae
σ Librae: γ Scorpii
วัตถุท้องฟ้าอื่นนอกจากดาวฤกษ์

ปัจจุบันชื่อในระบบไบเออร์ใช้แค่เพียงกับดาวฤกษ์เป็นหลัก แต่ในสมัยก่อนนั้นยังไม่สามารถแยกแยะความแตกต่างระหว่างดาวฤกษ์ กระจุกดาว และ เนบิวลา ได้อย่างชัดเจน ระบบไบเออร์จึงได้มีการกำหนดชื่อให้กับวัตถุท้องฟ้าต่าง ๆ รวมทั้งกระจุกดาวด้วย ในปัจจุบันได้มีการกำหนดชื่อใหม่ให้กับวัตถุเหล่านั้นโดยส่วนใหญ่แล้ว แต่ก็ยังมีที่ยังคงใช้จนถึงปัจจุบัน
ตารางต่อไปนี้แสดงตัวอย่างวัตถุท้องฟ้าที่ถูกกำหนดชื่อในระบบไบเออร์
| ชื่อในระบบไบเออร์ | วัตถุท้องฟ้าเดิม | ชนิด |
| --- | --- | --- |
| ε Cancri | กระจุกดาวรวงผึ้ง | กระจุกดาวเปิด |
| ω Centauri | โอเมกาคนครึ่งม้า | กระจุกดาวทรงกลม |
| χ Persei | กระจุกดาวแฝด | กระจุกดาวเปิด |
| η Carinae | เนบิวลากระดูกงูเรือ | เนบิวลา |
นอกจากนี้แล้ว ดาวฤกษ์สว่างที่สุดในกระจุกดาวเปิดบางกระจุกก็มีชื่อในระบบไบเออร์ เช่น IC 2602 (θ Carinae), Mel 20 (α Persei), Collinder 69 (λ Orionis)
หมายเลขตัวยก

การสังเกตด้วยตาในสมัยของไบเออร์ไม่สามารถแยกดาวหลายดวงออกจากกันได้ ทำให้ดาวแต่ละดวงถูกตั้งชื่อในระบบไบเออร์แบบรวม ๆ กันเหมือนเป็นวัตถุเดียว ดังนั้นจึงมีการใช้ตัวยกเพื่อแยกความแตกต่างระหว่างดาวแต่ละดวงนั้น
ตัวอย่างเช่น ดาวคู่ปลอม ζ Scorpii นั้นแยกออกเป็น ζ1 Scorpii และ ζ2 Scorpii
นอกจากนี้ ดาวฤกษ์หลายดวงที่อยู่ห่างกันก็อาจมีชื่อในระบบไบเออร์ชื่อเดียว กรณีดังกล่าวนี้ก็แยกแยะด้วยหมายเลขตัวยก เช่น ดาว π1 - π6 Orionis
ความสัมพันธ์กับการตั้งชื่อระบบอื่น ๆ > การตั้งชื่อดาวแปรแสง

บทความหลัก: การตั้งชื่อดาวแปรแสง
ในระบบการตั้งชื่อให้กับดาวแปรแสงซึ่งคิดขึ้นโดยฟรีดริช วิลเฮ็ล์ม อาร์เกลันเดอร์นั้นจะมีส่วนคล้ายกับการตั้งชื่อระบบไบเออร์ตรงที่ใช้อักษรตามด้วยชื่อกลุ่มดาว แต่จะใช้แค่ตัวอักษรตั้งแต่ R เป็นต้นมา นอกจากนี้แล้ว ดาวที่มีชื่อในระบบไบเออร์เป็นอักษรกรีกอยู่แล้วในระบบไบเออร์จะไม่ได้ถูกตั้งชื่อในระบบนี้
ความสัมพันธ์กับการตั้งชื่อระบบอื่น ๆ > ระบบแฟลมสตีด

บทความหลัก: การตั้งชื่อระบบแฟลมสตีด
อีกระบบการตั้งชื่อดาวฤกษ์ที่คล้ายกับระบบไบเออร์ก็คือระบบแฟลมสตีด
ดาวฤกษ์ที่มีชื่อในระบบแฟลมสตีดมีจำนวนมากกว่าในระบบไบเออร์ ดาวฤกษ์ที่มีชื่อในระบบไบเออร์ส่วนใหญ่จะมีในระบบแฟลมสตีดด้วยเช่นกัน อย่างไรก็ตาม หลายดวงมีเฉพาะในระบบไบเออร์เท่านั้น เพราะระบบไบเออร์ครอบคลุมทั่วทั้งทรงกลมท้องฟ้า ในขณะที่ระบบแฟลมสตีดจะครอบคลุมเฉพาะดวงดาวที่มองเห็นได้จากอังกฤษ ดังนั้นกลุ่มดาวที่อยู่ใกล้ขั้วท้องฟ้าใต้จึงไม่มีเลขเฟลมสตีดเลย
หากว่าระบบไบเออร์และระบบแฟลมสตีดทับซ้อนกัน และชื่อในระบบไบเออร์เป็นอักษรกรีกธรรมดา โดยทั่วไปจะใช้ระบบไบเออร์เป็นหลัก อย่างไรก็ตาม ดาวที่ระบบไบเออร์เป็นตัวอักษรละตินมักใช้ระบบแฟลมสตีดแทน ดังนั้นชื่อที่เป็นอักษรละตินในระบบไบเออร์จึงมักใช้เฉพาะที่ไม่มีในระบบแฟลมสตีด
การนำเข้า

การนำเข้า (อังกฤษ: import) หมายถึงการนำเข้าสินค้าเข้ามาจากต่างประเทศ โดยสินค้าที่นำเข้ามักเป็นสินค้าที่ไม่มีหรือผลิตในประเทศไม่ได้ เช่น ยารักษาโรค เครื่องจักรต่างๆที่ใช้ในอุตสาหกรรมการผลิต สินค้าเกษตรบางชนิด เป็นต้น
การนำเข้าสินค้าจำเป็นต้องมีความเกี่ยวข้องกับหน่วยงานที่เป็นผู้ตรวจสอบการนำเข้าคือ กรมศุลกากร นอกจากนี้การนำเข้าสินค้ายังมีการจำกัดปริมาณการนำเข้าสินค้า รวมถึงภาษีนำเข้าที่ต้องจ่ายตามกฎหมายอีกด้วย ที่สำคัญผู้นำเข้าควรศึกษาด้วยว่าสินค้าประเภทใดสามารถนำเข้าได้เพราะสินค้าบางประเภทเป็นสินค้าต้องห้ามตามกฎหมาย
การบรรยาย

การบรรยาย
การบรรยาย (อังกฤษ: lecture) หรือบางครั้งเรียกทับศัพท์ว่า การเล็คเชอร์ เป็นการนำเสนอด้วยปากเปล่าเพื่อเสนอข้อมูลหรือสอนผู้อื่นเกี่ยวกับประเด็นใดประเด็นหนึ่ง การบรรยายถูกใช้ในการถ่ายทอดสารสนเทศสำคัญ ประวัติ ภูมิหลัง ทฤษฎีและสมการ การแสดงสุนทรพจน์ของนักการเมือง การเทศนาหรือการเสนอขายอาจมีลักษณะที่คล้ายคลึงกับการบรรยาย โดยปกติแล้ว ผู้บรรยายจะยืนอยู่หน้าห้องและสาธยายสารสนเทศอันเกี่ยวข้องกับหัวข้อที่บรรยาย
แม้ว่าการบรรยายจะถูกวิจารณ์เป็นอย่างมากในฐานะวิธีการสอน แต่สถาบันอุดมศึกษายังไม่สามารถหาวิธีการสอนทางเลือกที่เหมาะสมสำหรับรายวิชาจำนวนมากได้ นักวิจารณ์ชี้ว่าการบรรยายเป็นการสื่อสารทางเดียวที่ไม่สร้างการมีส่วนร่วมของผู้ฟัง อาศัยพึ่งพาองค์ความรู้ที่เกิดจากการเรียนรู้แบบตั้งรับเท่านั้น ดังนั้นการบรรยายจึงมีลักษณะที่ตรงกันข้ามกับการเรียนรู้เชิงรุก การบรรยายจะกระตุ้นความสนใจได้มาก หากผู้บรรยายมีความสามารถในการพูด แม้ว่าจะมีวิธีการสอนเกิดขึ้นเป็นจำนวนมาก แต่การบรรยายดำรงอยู่ในสถาบันการศึกษาได้ เนื่องจากเป็นวิธีการสอนที่รวดเร็ว ประหยัดและเหมาะสำหรับการสอนในห้องเรียนที่มีจำนวนนักเรียนมาก
การนมัสการของโหราจารย์ (บอตตีเชลลี)

สำหรับความหมายอื่น ดูที่ การชื่นชมของแมไจ
| การนมัสการของโหราจารย์ |
| --- | --- |

ศิลปิน: ซันโดร บอตตีเชลลี
ปี: ราว ค.ศ. 1475 - ค.ศ. 1476
ประเภท: จิตรกรรมสีน้ำมันบนผ้าไม้
สถานที่: หอศิลป์อุฟฟีซี, ฟลอเรนซ์
การนมัสการของโหราจารย์ (อังกฤษ: Adoration of the Magi) เป็นภาพเขียนสีน้ำมันที่เขียนโดยซันโดร บอตตีเชลลี ผู้เป็นจิตรกรคนสำคัญของยุคฟื้นฟูศิลปวิทยา ที่ปัจจุบันอยู่แสดงอยู่ที่หอศิลป์อุฟฟีซีในเมืองฟลอเรนซ์ในประเทศอิตาลี
หัวเรื่องการนมัสการของโหราจารย์เป็นหัวข้อที่นิยมเขียนกันในสมัยยุคฟื้นฟูศิลปวิทยาอิตาลี เป็นงานที่กาสปาเร ดิ ซาโนบิ เดล ลามาเป็นผู้จ้าง เดล ลามาเป็นนายธนาคารที่มีเบื้องหลังออกจะลึกลับและมีความเกี่ยวข้องกับตระกูลเมดีชี สำหรับชาเปลส่วนตัวในโบสถ์ซันตามาเรียโนเวลลา (ทำลายไปแล้ว) ภาพนี้ประกอบด้วยบุคคลหลายคนในภาพจากตระกูลเมดีชีที่รวมทั้ง: โกซีโม เด เมดีชี (โหราจารย์ที่คุกเข่าต่อหน้าพระแม่มารีย์ที่บรรยายโดยวาซารีว่า “the finest of all that are now extant for its life and vigour”), ลูกชายสามคนปีเอโร (โหราจารย์คนที่สองที่คุกเข่าตรงกลางสวมเสื้อคลุมแดง) และโจวันนี (โหราจารย์คนที่สาม) และหลานจูเลียโน ดิ เปียโร เดอ เมดิชิ และโลเรนโซ เด เมดีชี เมดีชีสามคนที่เป็นโหราจารย์เสียชีวิตไปแล้วเมื่อบอตตีเชลลีเขียนภาพนี้ และขณะนั้นโลเรนโซเป็นผู้ปกครองฟลอเรนซ์
ในหนังสือ “ชีวิตศิลปิน” จอร์โจ วาซารีบรรยายภาพนี้ว่า:
“ความงามของภาพเหมือนของบุคคลต่าง ๆ ในภาพนี้เกินกว่าที่จะบรรยายได้, แต่ละคนก็ต่างกันออกไป, บางก็ด้านหน้าตรง, บ้างก็เป็นด้านข้าง, บ้างก็เป็นสามส่วน, บ้างก็ก้มลง และท่าทางอื่น ๆ ขณะที่ความรู้สึกที่แสดงออกบนใบหน้าทั้งเด็กทั้งผู้ใหญ่ก็ต่างกันออกไป ที่เป็นการแสดงความสามารถของจิตรกรผู้มีความเชี่ยวชาญในงานที่สร้าง ซันโดรแสดงให้เห็นอย่างชัดแจ้งถึงความแตกต่างของชุดที่มากับกษัตริย์แต่ละองค์ งานชิ้นนี้เป็นงานที่มีคุณค่าทั้งในการใช้สี, การออกแบบ และการวางองค์ประกอบของภาพ”
เดล ลามาในภาพเป็นชายสูงอายุที่มีผมขาวสวมเสื้อสีฟ้าอ่อนที่มองมายังผู้สังเกตการณ์และชี้ไปอีกทางหนึ่งด้วยมือขวา นอกจากนั้นกล่าวกันว่าซันโดรเขียนตัวเองในภาพด้วย เป็นชายที่สวมเสื้อเหลืองทางขวาสุดของภาพ
รายละเอียดต่างของภาพเช่นเครื่องแต่งกายแสดงให้เห็นถึงอิทธิพลของโดรที่ได้รับจากตระกูลการเขียนแบบเฟล็มมิชในช่วงเวลานี้
กอนต์เล็ต: เซเวนซอโรส์

วิดีโอเกม ค.ศ. 2005
| กอนต์เล็ต: เซเวนซอโรส์ |
| --- | --- |

ผู้พัฒนา: มิดเวย์สตูดิโอส์แซนดีเอโก
ผู้จัดจำหน่าย: มิดเวย์เกมส์
อำนวยการผลิต: เดวิด คลังเคลอร์
ออกแบบ: ซอล ดีวีตา มาร์ก ไซมอน
โปรแกรมเมอร์: บอริส แบตกิน มาร์ก จอห์นสตัน
ศิลปิน: เมอร์ฟี ไมเคิลส์
แต่งเพลง: อีนัน เซอร์ เจสัน เกรฟส์ อเล็กซานเดอร์ แบรนดอน
ชุด: กอนต์เล็ต
เอนจิน: เรนเดอร์แวร์
เครื่องเล่น: เพลย์สเตชัน 2, เอกซ์บอกซ์
วางจำหน่าย: อเมริกาเหนือ: 12 ธันวาคม ค.ศ. 2005 ยุโรป: 24 มีนาคม ค.ศ. 2006 ออสตราเลเซีย: 30 มีนาคม ค.ศ. 2006
แนว: สับและเฉือน, ตะลุยดันเจียน
รูปแบบ: ผู้เล่นเดี่ยว, หลายผู้เล่น
กอนต์เล็ต: เซเวนซอโรส์ (อังกฤษ: Gauntlet: Seven Sorrows) เป็นภาคต่อของกอนต์เล็ตเลเจนส์ และกอนต์เล็ตดาร์กเลกาซี ซึ่งหลอมรวมแนวแอ็กชันต่อสู้แฟนตาซีเข้ากับการรวมการสวมบทบาทเชิงกลยุทธ์ และปรับแต่งบทบาทสมมติสำหรับการเล่นเดี่ยว, ร่วมมือกัน และชุมชนออนไลน์
รูปแบบการเล่น

เกมดังกล่าวมีตัวละครเอกสี่ตัว ได้แก่ วิซเซิร์ด, เอลฟ์, วอร์ริเออร์ และวาลคิรี ซึ่งแต่ละคนกวัดแกว่งด้วยคอมโบจำนวนมาก รวมถึงการโจมตีพิเศษที่สามารถซื้อได้ในตอนท้ายของแต่ละโลกเพื่อลบรูปลักษณ์ที่น่าเบื่อของการโจมตีเพียงครั้งเดียว และเพิ่มข้อปลีกย่อยระดับพิถีพิถัน ซึ่งต่างจากเกมกอนต์เล็ตภาคก่อนอย่างกอนต์เล็ตดาร์กเลกาซีที่มีเพียงสี่ตัวละคร โดยไม่มีตัวละครที่ปลดล็อกได้ซ่อนอยู่ และไม่มีการปรับแต่งลักษณะของตัวละคร นอกจากนี้ ยังไม่มีศูนย์กลางโลกที่ผู้เล่นสามารถอัปเกรดตัวละครและเลือกว่าจะเข้าสู่โลกใดอีกต่อไป การอัปเกรดจะดำเนินการแทนในตอนท้ายของแต่ละโลก และไม่สามารถเข้าถึงได้จากเมนู รวมถึงไม่มีร้านค้าที่สามารถซื้อสินค้าได้
โครงเรื่อง

หลายศตวรรษที่ผ่านมา ได้มีการรวมตัวกันของวีรชนอมตะสี่คนเพื่อรับใช้จักรพรรดิ พระองค์ทรงเชื่อในคำแนะนำของพวกเขา แต่แสวงหาความเป็นอมตะจากพวกเขา ดังนั้นมหาอำมาตย์ทั้งหกของพระองค์ก็ใช้สิ่งนี้ต่อต้านพระองค์ และหลอกล่อให้พระองค์ตรึงเหล่าวีรชนบนต้นไม้ใหญ่ที่ก้นบึ้งของโลก หลังจากนั้นจักรพรรดิก็เสียพระทัยกับการกระทำนี้ และยังก่อความเศร้าโศกอีกหกครั้งก่อนที่พระองค์จะถูกสังหารโดยอำมาตย์ที่เคยทรงไว้เนื้อเชื่อใจ อย่างไรก็ตามก่อนที่พระองค์จะเสด็จสวรรคตพระองค์ได้ปลดเปลื้องความเศร้าโศกครั้งใหญ่ครั้งแรกของพระองค์และปล่อยวีรบุรุษที่ภักดีของพระองค์ออกจากต้นไม้ จากการปลดปล่อยอย่างลึกลับ ในตอนนี้ เหล่าวีรชนต้องออกเดินทางเพื่อทำลายเหล่าอำมาตย์ที่ทำให้จักรพรรดิเข้าพระทัยผิด เหล่าอำมาตย์กลายร่างเป็นสิ่งมีชีวิตที่น่ากลัวด้วยการขโมยความเป็นอมตะของวีรชน รวมถึงจัดเตรียมความเศร้าโศกอีกหกประการของจักรพรรดิ หากวีรชนคนโบราณไม่สามารถลบล้างการกระทำของจักรพรรดิได้ด้วยตัวของพวกเขาเอง แผนการอันบ้าคลั่งของพระองค์อาจฉีกโลกออกเป็นเสี่ยง ๆ เหล่าวีรชนออกเดินทางเพื่อทำลายจักรพรรดิ แต่มีความยุ่งยากบางอย่างและพลังทั้งหมดของพวกเขาจะถูกพรากไปจากที่นั่น โดยขึ้นอยู่กับผู้เล่นที่จะได้รับพลังกลับคืนมาและทำลายจักรพรรดิ
การพัฒนา

จอห์น โรเมโร และจอช ซอว์เยอร์ ผู้คร่ำหวอดในวงการเป็นผู้นำในสตูดิโอของบริษัทมิดเวย์ในแซนดีเอโก ตั้งใจที่จะฟื้นฟูแฟรนไชส์เกมแอ็กชันเล่นตามบทบาท (RPG) อย่างกอนต์เล็ต โดยทั้งโรเมโรและซอว์เยอร์ได้ออกจากบริษัทมิดเวย์เกมส์ก่อนที่เกมนี้จะเสร็จสิ้น ตัวละครสองตัวที่สร้างโดยโรเมโรและซอว์เยอร์ ได้แก่ แลนเซอร์และทราจีเดียน ถูกลบออกจากเกมในที่สุด
การตอบรับ

กอนต์เล็ต: เซเวนซอโรส์ ได้พบกับบทวิจารณ์ที่หลากหลาย
แหล่งข้อมูลอื่น

กอนต์เล็ต: เซเวนซอโรส์ ที่ MobyGames
การถ่ายภาพรังสี

| --- | --- |
Projectional radiography of the knee in a modern X-ray machine.
System: Musculoskeletal
Subdivisions: Interventional, Nuclear, Oncological
Significant diseases: Cancer, Bone fractures
Significant tests: Screening tests, X-ray, CT, MRI, PET, Bone scan
Specialist: Radiographer
การถ่ายภาพรังสี (อังกฤษ: radiography) เป็นเทคนิกการถ่ายภาพชนิดหนึ่งซึ่งใช้รังสีเอกซ์เพื่อตรวจดูลักษณะโครงสร้างภายในของวัตถุ
การประยุกต์ใช้การถ่ายภาพรังสีที่สำคัญ ได้แก่ การถ่ายภาพรังสีทางการแพทย์ และทางอุตสาหกรรม เป็นต้น
| --- | --- |
Projectional radiography of the knee in a modern X-ray machine.
System: Musculoskeletal
Subdivisions: Interventional, Nuclear, Oncological
Significant diseases: Cancer, Bone fractures
Significant tests: Screening tests, X-ray, CT, MRI, PET, Bone scan
Specialist: Radiographer
การถ่ายภาพรังสี (อังกฤษ: radiography) เป็นเทคนิกการถ่ายภาพชนิดหนึ่งซึ่งใช้รังสีเอกซ์เพื่อตรวจดูลักษณะโครงสร้างภายในของวัตถุ
การประยุกต์ใช้การถ่ายภาพรังสีที่สำคัญ ได้แก่ การถ่ายภาพรังสีทางการแพทย์ และทางอุตสาหกรรม เป็นต้น
การถ่ายภาพรังสีทางการแพทย์

| Radiography |
| --- | --- |
การวินิจฉัยทางการแพทย์
ICD-9-CM: 87, 88.0-88.6
MeSH: D011859
รหัส OPS-301: 3-10...3-13, 3-20...3-26
เนื่องจากร่างกายมนุษย์ประกอบขึ้นจากสสารหลายชนิด ซึ่งมีความหนาแน่นแตกต่างกัน การถ่ายภาพด้วงรังสีเอกซ์จะทำให้สามารถมองเห็นโครงสร้างภายในของร่างกายได้ เนื่องจากจะได้ภาพที่มีความทึบแตกต่างกัน
การถ่ายภาพรังสีทางการแพทย์ > Projectional radiography

Acquisition of projectional radiography, with an X-ray generator and a detector.
การทูตอาหาร

ประธานาธิบดีสหรัฐ บารัก โอบามาและนายกรัฐมนตรีญี่ปุ่น ชินโซ อาเบะ ที่ร้านซูชิชื่อ ซูคิยาบาชิจิโระ กรุงโตเกียวเมื่อ ค.ศ. 2014
การทูตอาหาร (อังกฤษ: Culinary diplomacy, gastrodiplomacy หรือ food diplomacy) เป็นรูปแบบหนึ่งของการทูตวัฒนธรรม มีข้อตั้งพื้นฐานคือ "เป็นหนทางที่ง่ายที่สุดที่เอาชนะใจหรือความคิดผ่านทางปากท้อง" มีโครงการการทูตอาหารที่ได้รับการสนับสนุนอย่างเป็นทางการจากรัฐบาลในไต้หวัน สิงคโปร์ ประเทศไทย เกาหลีใต้ มาเลเซีย อินโดนีเซีย เลบานอน เปรู อิสราเอล สหรัฐ กัมพูชา ญี่ปุ่น สแกนดิเนเวีย ออสเตรเลียและอุซเบกิสถาน
ภูมิหลังและนิยาม

ในภาษาอังกฤษ คำว่า "culinary diplomacy" และ "gastrodiplomacy" มีการใช้มาแล้วตั้งแต่ต้นคริสต์ทศวรรษ 2000 และเป็นที่รู้จักจากผลงานของนักวิชาการด้านการทูตสาธารณะที่ชื่อ พอล ร็อกโอเวอร์ (Paul Rockower) และแซม แชพเพิล-โซคอล (Sam Chapple-Sokol)
การกล่าวถึงนิยามในช่วงแรกเกิดขึ้นในปี ค.ศ. 2002 ในบทความหนังสือพิมพ์ Economist เกี่ยวกับครัวไทยแห่งโครงการโลก (Thai Kitchen of the World program) ในปี 2011 มีบทความตีพิมพ์ในนิตยสารไต้หวันที่ชื่อ Issues & Studies ร็อกโอเวอร์ได้เขียนไว้ว่า "การทูตอาหารมีนัยว่าทางความคิดว่าจะเป็นหนทางที่ง่ายที่สุดที่เอาชนะใจหรือความคิดผ่านทางปากท้อง" แชพเพิล-โซคอลได้เขียนบทความเมื่อปี 2013 ในนิตยสาร The Hague Journal of Diplomacy ว่าการทูตอาหาร "เป็นการใช้อาหารให้เป็นเครื่องมือในการสร้างความเข้าใจการข้ามวัฒนธรรมโดยคาดหวังที่จะพัฒนาปฏิสัมพันธ์และการร่วมมือกัน" ใครก็ตามที่อยู่กลุ่มเป้าหมาย การทูตทางอาหารเป็นเครื่องมือในการพัฒนาตราสินค้าของชาติได้ ตามหลักทฤษฎีแล้วจะสำเร็จได้ด้วยการเปลี่ยนจากบทสนธนาเกี่ยวกับประเทศไปสู่การมุ่งความคิดไปที่เรื่องที่ไม่ใช่การเมืองและมุมมองด้านบวกของวัฒนธรรม ในขั้นต้นจากการศึกษาซึ่งได้จากการสังเกตุโครงการการทูตอาหารในหลายประเทศ การทูตอาหารแสดงให้เป็นว่าประสบความสำเร็จในการพัฒนาตราสินค้าของชาติได้
การถ่ายทอดสดทางโทรทัศน์

การถ่ายทอดสดทางโทรทัศน์ (อังกฤษ: Live television) เป็นการถ่ายทอดสดทางโทรทัศน์ ปัจจุบันรายการที่ออกอากาศทางโทรทัศน์ส่วนใหญ่มักจะเป็นการบันทึกภาพและเสียงเอาไว้ก่อนเวลาออกอากาศ ส่วนรายการที่มีการถ่ายทอดสดมักจะเป็นรายการข่าว รายการมอบรางวัล รายการแข่งขันกีฬา เป็นต้น แต่ทว่า เดิมทีนั้นรายการโทรทัศน์ในยุคแรก ๆ นั้นมักจะเป็นรายการถ่ายทอดสด จนกระทั่งถึงช่วงปลายคริสต์ทศวรรษ 1950 เมื่อเทคโนโลยีวิดีโอเทปเกิดขึ้น ทำให้การบันทึกภาพและเสียง และการฉายซ้ำนั้นทำได้ง่ายขึ้น จนความจำเป็นในการถ่ายทอดสดนั้นลดน้อยลงไป ขึ้นอยู่กับรูปแบบของแต่ละรายการโทรทัศน์
การถ่ายทอดสดทางโทรทัศน์อาจมีการถ่ายทอดช้ากว่าเวลาจริง (delay) เนื่องจากอาจมีการแก้ไขรายการอย่างกะทันหัน หรือเพื่อป้องกันความผิดพลาดที่อาจจะเกิดขึ้นได้บางประการ เช่น เมื่อมีเหตุการณ์ที่ไม่คาดคิดเกิดขึ้น ที่ทางรายการหรือทางสถานีเห็นว่าไม่ควรออกอากาศออกไป หรือมีการกระทำ หรือการใช้คำพูด หรือมีเสียงหรือภาพสอดแทรกเข้ามา ที่ไม่เหมาะสมต่อการออกอากาศสดทางโทรทัศน์ ก็จะสามารถเซ็นเซอร์ได้ โดยสั่งตัดภาพหรือตัดเสียงที่เป็นปัญหาออกไป หรือสั่งยุติการถ่ายทอดสด ได้อย่างทันเวลา ก่อนที่ภาพหรือเสียงนั้นจะได้ออกอากาศไปจริง ๆ
ประเภทของการถ่ายทอดสด

จากวันแรกของโทรทัศน์จนถึงประมาณ ค.ศ. 1958 รายการโทรทัศน์ในยุคแรก ๆ นั้นมักจะเป็นรายการถ่ายทอดสด ยกเว้นบางรายการ แม้ว่าวิดีโอเทปจะถูกประดิษฐ์ขึ้นในปี ค.ศ. 1956 แต่ก็มีค่าใช้จ่ายสูงถึง 300 ดอลลาร์สหรัฐต่อหลอดต่อชั่วโมง (เทียบเท่ากับ 2,821 ดอลลาร์สหรัฐ ในปี 2019) ซึ่งหมายความว่าสามารถนำมาใช้ได้เท่าที่จำเป็นเท่านั้น บางประเภท เช่น ละครโททัศน์ ใช้การถ่ายทอดสดไปจนถึงช่วงกลางยุค 70
โดยทั่วไป รายการโทรทัศน์ที่ถ่ายทอดสดนั้น เป็นเรื่องปกติมากขึ้นสำหรับการออกอากาศเนื้อหาที่ผลิตโดยเฉพาะสำหรับโทรทัศน์เชิงพาณิชย์ในช่วงปีแรก ๆ ของสื่อ ก่อนที่เทคโนโลยีวิดีโอเทปจะเกิดขึ้น เมื่อเครื่องบันทึกวิดีโอเทป (VTR) แพร่หลายมากขึ้น รายการบันเทิงหลายรายการจึงได้ใช้การบันทึกเทป และมีการแก้ไขก่อนออกอากาศแทนการถ่ายทอดสด
ประเภทของการถ่ายทอดสด > รายการภาคเช้า

สถานีโทรทัศน์หลายช่องทั่วโลกให้รายการโทรทัศน์ที่ออกอากาศในช่วงเช้า ออกอากาศในรูปแบบการถ่ายทอดสด ซึ่งรายการโทรทัศน์ที่ออกอากาศในช่วงเวลาดังกล่าวมักจะเป็นรายการข่าว หรือบางครั้งเป็นทอล์กโชว์ ซึ่งรายการทอล์กโชว์ที่ออกอากาศตอนกลางวันและตอนดึกส่วนใหญ่จะถ่ายทำไว้ก่อนหน้านี้ในวันนั้น และทำการแก้ไขเพื่อออกอากาศในภายหลัง
ประเภทของการถ่ายทอดสด > รายการข่าว

สถานีโทรทัศน์ทุกช่องให้บริการการถ่ายทอดสดทางโทรทัศน์เป็นประจำในรายการนำเสนอข่าว ซึ่งต้องการข่าวสารที่ได้รับมาล่าสุด และทันเหตุการณ์ เริ่มจากข่าวภาคเช้า ก่อนจะขยายไปยังข่าวภาคเที่ยง ข่าวภาคเย็น ข่าวภาคค่ำ และข่าวภาคดึก